b"\n_START_ARTICLE_\nJean Ango\n_START_PARAGRAPH_\nJean Ango (1480\xe2\x80\x931551) oli ranskalainen laivanvarustaja ja liikemies Dieppest\xc3\xa4, mik\xc3\xa4 oli aikansa t\xc3\xa4rkeimpi\xc3\xa4 satamakaupunkeja. Sielt\xc3\xa4 k\xc3\xa4sin h\xc3\xa4n hoiti kauppalaivastoaan Afrikkaan ja Aasiaan, kilpaillen espanjalaisten ja portugalilaisten kanssa._NEWLINE_Ango oli l\xc3\xa4heinen yst\xc3\xa4v\xc3\xa4 Ranskan kuninkaan Frans I kanssa. Kuningas vieraili usein Angon vuonna 1530 rakennuttamassa Varengeville-sur-Merin kes\xc3\xa4asunnossa Manoir d'Angossa, joka oli koristeltu aikansa suosituimpien italialaisten taiteilijoiden tekemill\xc3\xa4 veistoksilla ja freskoilla."